Olyan kevés a víz a ráckevei Duna-ágban, hogy szivattyúval juttatnak oda vizet
Mintha nem is ugyanaz az ember lenne. A változástól le fog esni az álla.
Megkezdték a Ráckevei-Soroksári Duna-ág vízpótlását a vízügyi szakemberek – közölte az Országos Vízügyi Főigazgatóság az MTI-vel. A tartósan alacsony Dunai vízállás ellehetetleníti a Ráckevei-Soroksári Duna-ág természetes vízpótlását, ezért szükségessé vált a szivattyús vízpótlást. Az ideiglenes szivattyúk telepítését megkezdték, azok az éjszakai órákban megkezdték a víz átemelését.

Tegnapi cikkünkben azt mutattuk be, hogy Esztergomnál is kritikus a helyzet.

A Dunán Budapestnél csütörtök reggel 86 centiméteres vízállást mértek, ami 35 centiméterrel magasabb, mint a 2003-ban mért 51 centiméteres legalacsonyabb vízszint. Az előrejelzések szerint a Duna hazai szakaszán kismértékű (körülbelül 10-15 centiméteres) vízszintemelkedés lesz a következő napokban, majd további lassú apadás várható.

A meteorológiai előrejelzések szerint a következő bő egy hétben minimális a csapadék esélye a vízgyűjtő területeken, ezért a jövő hét elejére a dunai vízszintek helyenként erősen megközelíthetik az eddig mért legalacsonyabb vízállást.

(Kiemelt kép: 24.hu/Fülöp Dániel Mátyás)
duna